**SAMARBEIDSAVTALE**

**vedrørende bruk av golfanlegg[[1]](#footnote-1)**

mellom

………….. (Selskapet)

og

………… Golfklubb (GK)

**1. Partene og avtalens formål**

Selskapet eier og driver golfanlegget på eiendommen …………… i …………… kommune, kalt …………… Golfbane.

GK, også kalt klubben, er en golfklubb/et idrettslag som er medlem av Norges Golfforbund (NGF) samt av Norges idrettsforbund og olympiske og paralympiske komité (NIF) gjennom ………… idrettskrets.

Denne avtale fastsetter vilkårene for et samarbeid hvorved GK får tilgang til golfanlegget for sine medlemmer. For eventuelle tjenester som Selskapet skal utføre for GK inngås separat skriftlig avtale.

Med "golfanlegget" og ……………Golfbane menes i denne avtale, når annet ikke sies uttrykkelig eller fremgår av sammenhengen, eksisterende eller fremtidig:

* golfbane (… hull)
* driving range og andre treningsområder
* parkeringsområde og rekreasjonsarealer innenfor eiendommens grenser
* [klubbhus][[2]](#footnote-2)

**2. Idrettens regelverk**

Begge parter er inneforstått med atGK er underlagt norsk idretts lover og bestemmelser til enhver tid (heretter idrettens regelverk), som inntatt i eller fastsatt i medhold av NIFs lov, og at ingen avtaler kan inneholde bestemmelser som bryter med norsk idretts regelverk eller etiske grunnverdier eller som er egnet til å skade idrettens anseelse. GK er her pålagt å ta vare på sin frie stilling og å sikre bestemmende myndighet over alle forhold knyttet til medlemskapet i NIF og NGF og den sportslige aktivitet.

Det vises særlig til NIFs lov kapittel 13, der de forannevnte prinsipper er inntatt, og til retningslinjer og andre bestemmelser for avtaler mellom idretten og næringslivet eller annet rettssubjekt fastsatt av NIF og/eller NGF. Det vises også til valgbarhetsbestemmelsene i NIFs lov § 2-7 og inhabilitetsbestemmelsene i NIFs lov § 2-8.

Partene er godt kjent med idrettens regelverk, som finnes tilgjengelig blant annet på [www.idrettsforbundet.no](http://www.idrettsforbundet.no) og [www.golfforbundet.no](http://www.golfforbundet.no), og forplikter seg til å holde seg orientert om endringer i regelverket som berører innholdet i denne avtale. Partene aksepterer at i tilfelle motstrid skal denne avtale fortolkes og praktiseres i samsvar med idrettens regelverk.

**3. Felles målsetting og samarbeidsform [[3]](#footnote-3)**

GK og Selskapet legger til grunn for denne avtalen en felles oppfatning og forståelse av mål og virkemidler for drift av golfanlegget og –aktivitet i ………………..

Partene er enige om følgende hovedlinjer:

1. Anlegget skal holde en standard som gjør det attraktivt også for gjestespillere.
2. Forvaltning, drift og vedlikehold skal ivareta at anleggets attraktivitet ikke reduseres og ha en sunn økonomisk forankring.
3. Rekruttering, ivaretakelse og utvikling av medlemmene skal gis gode betingelser.
4. Det skal legges vekt på å skape et godt miljø blant alle som får befatning med virksomheten (GK og Selskapet) og banen. Åpenhet, inkludering og samarbeid skal prege alt som skjer i tilknytning til golfbanen.
5. Treningsområder med god kapasitet og tilrettelagt for NGFs Coaching System prioriteres foran utbygging til 18 hull. Utbygging til 18 hull iverksettes ikke før det lokale medlemsgrunnlaget er tilstrekkelig til å kunne bære kostnadene.
6. I erkjennelsen av at Selskapets forretningsmessige og GKs idrettslige ansvar er gjensidig avhengig av hverandre, er det nødvendig med jevnlige samarbeidsmøter mellom partene. Dette skal bidra til at styrene får utviklet en felles forståelse og respekt for hverandres formål, ansvar og oppgaver.
7. De styrende organer hos begge parter må involveres og holdes godt informert. Utad skal virksomheten (Selskap og GK) opptre mest mulig samlet og entydig. Det gjelder f.eks. i markedsføring av anlegget, rekrutteringskampanjer etc.

Styrelederne har rett til å møte i hverandres styremøter som observatør med tale-, men ikke stemmerett. Når lederne er enige om det avholdes samarbeidsmøter mellom styrene.

 **4. Klubbens bruk av golfanlegget**

GK har rett og plikt til å benytte …………… Golfbane som sin hjemmebane, slik at GK blir å regne som klubb med bane [alternativt treningsanlegg] etter NGFs regler.

GK skal ikke inngå avtale om bruk av annen bane for sine medlemmer uten etter skriftlig samtykke fra Selskapet ved dets styre, slik at Selskapet har en viss sikkerhet for inntekter gjennom spilleavgifter fra GKs medlemmer.

Selskapet skal sørge for at alle som gis generell spillerett på golfanlegget direkte fra Selskapet, gjennom aksjer eller på annen måte, skal være forpliktet til å være medlem av GK.

Selskapet skal ikke inngå avtale med andre klubber/idrettslag enn GK om bruk av …………… Golfbane, uten etter skriftlig samtykke fra GK v/styret.

[GK og dets medlemmer har alminnelig tilgang til eksisterende klubbhus, som drives av Selskapet som angitt i pkt. 6.][[4]](#footnote-4)

GK har rett til selv å engasjere/ansette golftrener som ledd i den sportslige aktivitet. Om denne retten benyttes, kan GK tilby treneren å drive golfanleggets pro-shop på vilkår som avtales med klubben, jf. punkt 6 siste ledd med hensyn til lokaler.

**5. Medlemmenes spillerett**

Ethvert medlem av GK som har sitt økonomiske mellomværende i orden med GK har tilgang til golfanlegget. For generell årlig spillerett på golfbanen kreves Golfkortet med handicap registrert i GolfBox og at medlemmet har betalt de spilleavgifter som Selskapet fastsetter for dette.

Dersom et medlem ikke ønsker å betale årlig spilleavgift, har medlemmet likevel rett til å benytte golfbanen, på samme vilkår som besøkende ikke-medlemmer, ved å betale greenfee. Slikt medlem kan ikke kreve samme betingelser (som spilletidspunkt, bookingtid, handicapkrav) som medlem som har betalt årlig spilleavgift.

Innenfor rammen av hva som måtte være avtalt med GK i punkt 5, skal Selskapet fastsette de avgifter som GKs medlemmer skal betale for spillerett på golfbanen.

**6. Vederlag**

For GK og dets medlemmers bruk av golfanlegget skal Selskapet ha direkte eller indirekte vederlag som følger (velg en av eller kombinasjoner av):

A. Fast vederlag: kr. ……… pr. kalenderår, betalbart av GK den …… hvert år.

B. Gjennom spilleavgifter fra GKs medlemmer, som fastsatt av Selskapet[[5]](#footnote-5), som betales av det enkelte medlem.

[C. Særskilt kalkulert vederlag for klubbhusets fasiliteter?]

**7. Baneselskapets drift av golfanlegget**

Selskapet forestår for egen regning all forvaltning, herunder utbygging, drift og vedlikehold av golfanlegget[[6]](#footnote-6).

GK v/styret skal dog etter anmodning fra Selskapet arrangere dugnader bestående av blant annet steinplukking, rydding, raking m.m. 1 - 2 dager i året.

Mot spillernes betaling for leie av baller, skal Selskapet stille en driving range til disposisjon. Golfanlegget skal også ha et område for trening av innspill og bunkerslag, samt en treningsgreen i nærheten av første utslag.

[Selskapet forestår selv, eller ved utleie til andre, drift av klubbhuset. Selskapet eller den Selskapet overlater dette til har eksklusiv rett til alle former for servering i klubbhus og ute på banen. Selskapet skal sørge for at det er egnede lokaler for pro-shop på golfanlegget, jf. punkt 3 siste ledd.][[7]](#footnote-7)

**8. Åpnings- og spilletider**

Selskapet bestemmer når det skal åpnes for spill om våren og avsluttes om høsten ut fra hva som er forsvarlig for banen. I sesongen har Selskapet rett til å bestemme om banen helt eller delvis skal stenges på grunn av vær, nødvendig vedlikehold, omlegging m.m. Selskapet skal i den grad det er mulig forhåndsvarsle GK om dette.

På hverdager (dvs. utenom helger og helligdager) har Selskapet rett til å disponere starttider for firmagolf/egne grupper inntil 2 timer pr. dag 2 dager i uken. Slik tid kan samles slik at inntil 4 timer kan utnyttes én dag i uken. Alt innen kl. 15.00. På øvrige dager disponeres banen av GKs medlemmer, men Selskapet har på vanlig måte rett til å tilby greenfee-spill[[8]](#footnote-8).

Selskapet kan kreve at både innehavere av generell spillerett og greenfee-spillere må bestille tid på banen. Nærmere regler for dette kan avtales mellom partene ved behov. Selskapet skal gi medlemmer av GK tidsmessig prioritet ved bestilling.

**9. Konkurranser**

Omfanget av GKs konkurransevirksomhet skal avklares mellom partene innen GKs turneringsprogram for sesongen fastsettes. Hyppigheten av konkurranser, spesielt i helgene, skal avpasses slik at tilgjengeligheten for alle ivaretas og videre skal startfeltene søkes holdt på et nivå som gjør at også andre enn de som er med i konkurransen får tilgang til banen.

Selskapet, eller andre som får tildelt starttider av Selskapet, kan ikke invitere GKs medlemmer til turneringer uten etter skriftlig samtykke fra GK v/styret. Dersom GK har saklig grunn, basert eksempelvis på bestemmelsene om konkurrerende virksomhet i NIFs lov kapittel 14 med tilhørende regelverk eller på kriteriene i NGFs retningslinjer for klubbenes oppsyn med eksterne turneringer, kan klubben nekte sine medlemmer å delta i turneringen eller klubben kan sette betingelser for sin godkjennelse. Dersom en slik turnering omfatter spill på flere golfbaner, er Selskapet innforstått med at NGFs godkjennelse må innhentes.

**10. Reklame og arrangements- og mediarettigheter**

Selskapet har eksklusiv rett til all fast reklame på banen og alle øvrige steder innen banens bruksområde, herunder klubbhus og andre bygninger som disponeres, samt utleietraller m.m. Selskapets utnyttelse av GKs navn i reklamesammenheng må skriftlig forhåndsgodkjennes av GK v/styret.

Ved turneringer (konkurranser) gjelder rettighetsbestemmelsene i NIFs lov kapittel 14 og NGFs Rettighetsbestemmelser. Ved turneringer som fordrer profilering av NGFs sponsorer eller andre etter avtale med NGF, skal Selskapet frigjøre nødvendig eksponeringsplass i henhold til den rett disse har krav på etter avtale med NGF. Nærmere regulering av slike forhold avtales i hvert enkelt tilfelle.

**11. Avtaleperioden**

Denne avtale løper fra ……… og opphører uten forutgående oppsigelse ………[[9]](#footnote-9)

Dersom Selskapet kommer under konkursbehandling har GK rett til å fragå avtalen.

Dersom Selskapet etter utløpet av avtalen fortsatt skal drive golfanlegget, har GK fortrinnsrett til ny avtale på de vilkår som Selskapet krever av andre.

**12. Personlig avtale**

Denne samarbeidsavtalen betraktes av partene som en personlig avtale mellom Selskapet og GK. Partenes rettigheter og forpliktelser etter avtalen kan ikke overdras uten etter forutgående skriftlig samtykke fra den annen part.

**13. Tvister**

Enhver tvist eller uoverensstemmelse vedrørende denne avtalen skal søkes løst i minnelighet og hver av partene skal lojalt og etter beste evne søke å bidra til en forhandlingsløsning.

Tidligst 30 dager etter at en av partene skriftlig har krevd forhandlinger, og uten at dette har ført til en løsning, kan partene bringe en tvist inn for domstolene ved forliksklage eller stevning. Rett verneting er den rettskrets der golfanlegget ligger.

**14. Godkjenning**

Denne avtalen er ikke bindende for GK før den er godkjent av GKs årsmøte. Alle endringer i avtalen må godkjennes på samme måte før de trer i kraft.

Avtalen er godkjent av GKs årsmøte holdt ……… .

**\*\*\***

Avtalen er utferdiget i 2 – to – eksemplarer, ett til hver av partene.

……………………………

Sted og dato

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Selskapet GK

1. Dette er et eksempel på avtale som GK kan bruke som et utgangspunkt der GK ikke har full bruksrett til grunnen gjennom festeavtale eller annen ubegrenset leierett til eiendom og/eller hus. Alle avtaler bør gjennomarbeides så de dekker de faktiske forhold og intensjoner. [↑](#footnote-ref-1)
2. Med eller uten klubbhus? Det kan særlig få betydning for vederlaget (pkt. 5). Avtalens utgangspunkt er at et evt. klubbhus eies av Selskapet. Dersom klubbhuset eies eller finansieres av GK oppstår nye spørsmål, særlig vedrørende avtaleperioden (pkt. 10) og innløsning av verdien/investeringen ved avtalens opphør. [↑](#footnote-ref-2)
3. Formuleringene i dette punktet er kun ment som eksempel som synliggjør noen ideer til hva som kan inngå. Det er viktig at partene sammen blir enige om teksten i hvert enkelt tilfelle. [↑](#footnote-ref-3)
4. Om klubbhus eiet av Selskapet er aktuelt, se ellers note 2. Evnt. utdype med punkt om kontor for GK og/eller, om klubbhuset ikke er ferdig, hva det skal ha av fasiliteter (spesifikasjon i vedlegg om relevant). [↑](#footnote-ref-4)
5. Kan være ønskelig å gjøre dette forutsigbart ved å forhandle frem noen rammer for fastsettelsen. [↑](#footnote-ref-5)
6. Krav/rammer? Avbalansere mot beskrivelsen av golfanlegget i pkt. 1 og 3 og vederlaget i pkt. 5. [↑](#footnote-ref-6)
7. Jf. note 2. [↑](#footnote-ref-7)
8. Begrense ved avtale? Annen prioritering av medlemmene enn tidspunkt for bestilling (nedenfor)? [↑](#footnote-ref-8)
9. Evnt. et punkt om rett til oppsigelse med bestemt varsel innenfor avtaleperioden? Evnt. bare ved bestemte ekstraordinære situasjoner. Husk da bestemmelse om innløsning av GKs investeringer (eks. klubbhus). [↑](#footnote-ref-9)